CELEX: 32021R0723
Language: et
Date: 2021-02-26 00:00:00
Title: Komisjoni delegeeritud määrus (EL) 2021/723, 26. veebruar 2021, millega täiendatakse Euroopa Parlamendi ja nõukogu määrust (EL) 2019/787 seoses avaliku registri loomisega asutustest, mille iga liikmesriik on määranud tegema piiritusjookide laagerdumisprotsesside üle järelevalvet

5.5.2021   
               
               
                  ET
               
               
                  Euroopa Liidu Teataja
               
               
                  L 155/1
               
            
         KOMISJONI DELEGEERITUD MÄÄRUS (EL) 2021/723,
         26. veebruar 2021,
         millega täiendatakse Euroopa Parlamendi ja nõukogu määrust (EL) 2019/787 seoses avaliku registri loomisega asutustest, mille iga liikmesriik on määranud tegema piiritusjookide laagerdumisprotsesside üle järelevalvet
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 19 lõiget 2,
         ning arvestades järgmist:
         
                     (1)
                  
                  
                     Määruse (EL) 2019/787 artikli 13 lõikes 6 on sätestatud, kõik piiritusjoogi laagerdumise toimingud peavad olema aset leidnud liikmesriigi maksuhalduri järelevalve või samasuguseid tagatisi andva järelevalve all.
                  
               
                     (2)
                  
                  
                     Selleks peab iga liikmesriik määrama piiritusjookide laagerdumisprotsesside üle järelevalvet tegevad asutused, ja teavitama sellest komisjoni, et viimane saaks luua avaliku registri, kuhu kõnealused määratud asutused kantakse.
                  
               
                     (3)
                  
                  
                     Selleks on asjakohane kehtestada eeskirjad kõnealuse avaliku registri loomiseks.
                  
               
                     (4)
                  
                  
                     Kooskõlas määruse (EL) 2019/787 artikli 51 lõikega 3 tuleks käesolevat määrust kohaldada alates 25. maist 2021,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Avalik register piiritusjookide laagerdumisprotsesside üle järelevalvet tegema määratud asutustest
            
               1.   Vastavalt komisjoni rakendusmääruse (EL) 2021/724 (2) artikli 1 lõikele 1 esitavad liikmesriigid teated, millest lähtuvalt koostab komisjon piiritusjookide laagerdumisprotsesside üle järelevalvet tegema määratud asutuste nimekirja ja ajakohastab seda.
            
            
               2.   Komisjon loob laagerdumisprotsesside üle järelevalvet tegema määratud asutuste avaliku registri. Register on üldsusele kättesaadav elektroonilise andmebaasi kujul.
            
         
         
            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 25. maist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. veebruar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 130, 17.5.2019, lk 1.
         
            (2)  Komisjoni 3. märtsi 2021. aasta rakendusmäärus (EL) 2021/724, millega kehtestatakse Euroopa Parlamendi ja nõukogu määruse (EL) 2019/787 rakenduseeskirjad seoses teadetega, mille liikmesriigi saadavad komisjonile asutuste kohta, kes on määratud tegema piiritusjookide laagerdumisprotsessi üle järelevalvet, ja pädevate asutuste kohta, kes vastutavad kõnealuse määruse järgimise tagamise eest (vt käesoleva Euroopa Liidu Teataja lk 3).